**Väikehanke "Tarbijakaitse ja Tehnilise Järelevalve Ameti 2026.a. aastapäev" pakkumuse kutse**

Tarbijakaitse ja Tehnilise Järelevalve Amet (TTJA) palub pakkumusega esitada TTJA 2026.a. aastapäeva sündmuse ideelahendus (s.h võimalikud toimumiskohad) vastavalt meie ootuste kirjeldusele ning pakkumuse kogumaksumus.

**TTJA aastapäev 2026**
**Eelistatud kuupäevad:** 06.01.2026; 07.01.2026; 08.01.2026 (enim eelistatud); 21.01.2026. Sündmuse toimumise kellaajad: 18.30-01.00.

**Osalejate arv:** ca 130 inimest
**Eelarve:** 29 900 EUR + KM

1. **Pakkumuse vormistamine**
	1. Pakkumuses peab olema esitatud pakkumuse kogumaksumus, mis peab sisaldama toimumiskoha üüri, õhtujuhti, toitlustust, meelelahutusprogrammi, agentuuritasu programmi läbi viimiseks, tehnikat, bändi, DJ jms ürituse läbiviimiseks vajalikku.
	2. Pakkumuse maksumus tuleb esitada ilma käibemaksuta.
	3. Hankija aktsepteerib elektrooniliselt esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
	4. Eelkirjeldatud nõuetele mittevastavaid, sh hilinenult esitatud pakkumusi arvesse ei võeta.
	5. Pakkuja kannab kõik pakkumuse ettevalmistamisega ning esitamisega seotud kulud.
	6. Hankija koostab pakkumuste hindamise kohta protokolli.
	7. Hankija ei rakenda hankelepingu sõlmimisel ooteaega.
2. **Hankelepingu tingimused**

Täpsemad lepingu tingimused sisalduvad hankelepingu projektis (Lisa 1).

1. **Ootused üritusele ja selle programmile:**
	1. Ürituse toimumise koht: eelistus on Tallinna kesklinn või kesklinna lähedal asuv koht.
	2. Toitlustus: külm laud, soe laud, magusa laud, mõõdukas koguses kerget alkoholi (tervitusjook, valge ja punane vein söögi kõrvale). Palume pakkumusse lisada näidismenüü. Toimumiskohas peab olema baar või muu müügikoht, kust osalejad saavad osta meelepäraseid (mitte-)alkohoolseid jooke ja kokteile.
	3. Programm peab sisaldama vähemalt:
		1. Meelelahutuslikku osa, mis oleks kaasahaarav, pidulik, lõbus, hoogne. Võib olla ka mõõdukalt osalejaid kaasav, kuid ei pea. Meelelahutuse osa võib koosneda ka mitmest erinevast etteastest. Meelelahutuse eesmärk on tänutäheks lõppenud aastal tehtud töö eest pakkuda töötajatele positiivseid ja meeliülendavaid emotsioone ning võimalust töörutiinist väljuda ja koos kolleegidega aeg maha võtta lõbusamas, aga samas pidulikus õhkkonnas. Eesmärgiks on kindlasti ka „meie tunde“ ja meeskonnavaimu süvendamine. Et mitte korrata eelnevate aastate programmi, on siin välja toodud mõned varasemate ürituste tegevused: mustkunstniku show, Eurovisiooni show, tantsud tähtedega formaat, improteater, kuldvillak, Rooside Sõda.
		2. TTJA töötajate tunnustamise tseremooniat, mille viib läbi õhtujuht. Tunnustamise kontseptsiooni paneb kokku TTJA.
		3. Tantsumuusika bändi, kelle repertuaar on mitmekülgne, kutsudes tantspõrandale erinevas vanuses inimesi.
		4. DJ-d, kelle repertuaar on mitmekülgne, kutsudes tantspõrandale erinevas vanuses inimesi.

Programmi ja ajakava kokku panemisel puhul tuleb arvestada, et osalejatele jääks piisavalt aega ka suhtluspausideks.

* 1. Õhtujuht: üritust soovime juhtima õhtujuhti, kes muuhulgas viib läbi TTJA töötajate tunnustamise tseremoonia. Õhtujuht ei pea olema tuntud inimene. Tunnustamisele kuluv aeg on 20-40 minutit.
	2. Fotoboks: soovime fotoboksi meeleolukate ja teemapäraste taustade ja aksessuaaridega.
	3. Ürituse stiil: pigem pidulik, kuid osalejatele ranget *dress code* ette anda ei soovi, stiilipidu ei soovi.
1. **Pakkumuste hindamine ja pakkumuse edukaks tunnistamine**
	1. Lähtuvalt pakkumuse kutsest on hindamise kriteeriumideks **pakkumuse maksumus** (osakaal 40%) ja **aastapäeva ideelahendus** (osakaal 60%).
	2. Madalaima maksumusega pakkumusele omistatakse maksimaalsed 40 väärtuspunkti. Teistele pakkumustele omistatakse väärtuspunktid vastavalt valemile:

*"40" - ("pakkumuse väärtus" - madalaim väärtus") / "suurim väärtus" \* "40"*

* 1. Ideelahenduse kvaliteeti hindavad hankija hankekomisjoni liikmed ühiselt, omistades pakkumusele maksimaalselt 60 punkti.

Hindamiskomisjon omistab pakkuja poolt pakkumuses esitatud ideelahendile punkte alljärgnevalt:

|  |  |
| --- | --- |
| **Väärtuspunktide arv**  | **Põhjendus punktide andmiseks**  |
| 0  | Ideelahendus ei vasta üldse nõutule või ei ole esitatud.  |
| 20  | Ideelahendus on kohati läbimõtlemata/sisaldab mõningaid vastuolusid/ebakõlasid, kuid on põhiosas aktsepteeritav. |
| 40  | Ideelahendus on piisavalt hästi läbi mõeldud, komisjoni hinnangul teostatav, samas ei esine märgatavaid ootusi ületavaid asjaolusid (sh võrreldes teiste pakkujate ideelahendustega). |
| 60  | Ideelahendus on väga hästi läbi mõeldud, täiel määral teostatav, pakub asutuse jaoks uudseid lahendusi ja ületab hankija ootusi (sh võrreldes teiste pakkujate ideelahendustega), andes hankijale ilmse kvalitatiivse lisaväärtuse.  |

* 1. Punktides 4.2-4.3 saavutatud punktisummad summeeritakse ja hankija tunnistab edukaks eeltoodud kriteeriumide alusel enim väärtuspunkte kokku kogunud pakkumuse. Hindamistäpsus on kaks kohta pärast koma.
	2. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.

**Pakkumuse esitamisel kinnitab pakkuja, et ta:**

* nõustub kõikide pakkumuse kutses esitatud tingimustega, sh hankelepingu projektis sätestatud lepingu tingimustega;
* vastab teenuse osutamiseks kõigile seaduses sätestatud nõuetele, sh omab vastavaid tegevuslubasid, kui nende olemasolu on seadusest tulenevalt kohustuslik;
* pakkumus on jõus vähemalt 45 päeva pakkumuse esitamise tähtpäevast arvates.

Juhul kui pakkumus sisaldab ärisaladust, tuleb pakkujal selgelt märkida, millist teavet pakkuja ärisaladuseks loeb. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei käsitle hankija pakkumuses sisalduvat teavet ärisaladusena.

**Nõuetekohaselt vormistatud pakkumuse palume esitada hiljemalt 22.10.2025 kl 23.59 e-posti aadressile** **anu.volma@ttja.ee****.**

Eduka pakkujaga sõlmitakse hankeleping, mille kavand on Lisas 1.

TTJA jätab endale õiguse tunnistada hankemenetlus kehtetuks põhjendatud vajaduse korral.

Vaidlustuse esitamisele riigihankes, mille eeldatav maksumus on väiksem kui RHS § 14 lõikes 1 sätestatud lihthanke piirmäär, kohaldatakse lihthankemenetluses vaidlustuse esitamisele sätestatud tähtaegu (RHS § 189 lg 41).

**Lisad**

Lisa 1 – Hankelepingu projekt

Lugupidamisega,

Anu Võlma
Tarbijakaitse ja Tehnilise Järelevalve Ameti juhiabi-büroojuht

Telefon: 667 2011

E-post: anu.volma@ttja.ee